
Pwrpas y ddogfen hon yw arwain staff a darpar-ahtrawon Partneriaeth Dysgu Proffesiynol Yr Athrofa (PDPA) wrth iddynt gasglu tystiolaeth ac asesu ar gyfer dyfarnu Statws Athro Cymwysedig (SAC). Mae'r Safonau SAC yn rhan o Safonau Proffesiynol Addysgu ac Arweinyddiaeth Llywodraeth Cymru, ac mae dyfarnu SAC yn seiliedig ar fodloni'r disgwyliadau a nodir yn y disgrifiadau is ar gyfer addysgu. Er mwyn cefnogi'r gwaith o dystiolaethu ac asesu cwrdd â'r disgwyliadau hyn, mae'r ddogfen hon yn cynnwys y wybodaeth ganlynol:

Dylid defnyddio'r ddogfen hon ar y cyd â Llawlyfr PDPA, a dylai'r canllawiau a roddir ddisodli'r holl ganllawiau sy'n ymwneud â'r Safonau SAC blaenorol (2009)
[bookmark: _Toc22733034]Disgrifyddion SAC

Mae'r tudalennau canlynol yn cynnwys y disgrifiadau SAC a fydd yn cael eu defnyddio i dystiolaethu ac asesu SAC. Daw'r disgrifyddion o'r Safonau Proffesiynol ar gyfer Addysgu ac Arweinyddiaeth (Llywodraeth Cymru, 2017), ac fe'u haddaswyd i gefnogi a sicrhau ansawdd ein prosesau tystiolaethu ac asesu SAC. Rhennir pob safon broffesiynol yn elfennau gyda disgrifyddion sy'n dangos sut y gallai'r safon broffesiynol fod yn berthnasol i waith ymarferydd, yn dibynnu ar ble mae'r ymarferydd hwnnw yn ei rôl a'i yrfa. Mae'r disgrifyddion yn nodi'r canlyniadau y mae'n rhaid i ddarpar-athrawon eu cyflawni a chael eu hasesu yn eu herbyn i fynd i'r proffesiwn.
Mae'r disgrifyddion hyn yn symud i ffwrdd o'r rhuthr i ddod i farn am arfer darpar athro. Mae geiriau fel ‘rhagorol’, ‘da’ a ‘digonol’, a ddefnyddiwyd yn flaenorol i farnu arfer darpar athro, wedi mynd. Yn lle, mae ‘ar y trywydd iawn’ ac ‘ddim ar y trywydd iawn’ yn disgrifio cynnydd darpar athro tuag at gwrdd â SAC. Dylid defnyddio dull ‘ffit orau’ wrth gymhwyso’r disgrifyddion hyn i ymarfer darpar athro, ac ni ddisgwylir y bydd darpar-athrawon yn arddangos pob agwedd ar yr holl ddisgrifyddion mewn un wers. Fel y nodwyd yn adran ‘Tystiolaethu SAC’ y ddogfen hon, mae yna nifer o ffyrdd y gall darpar-athrawon ddangos eu bod yn cwrdd â SAC. Mae angen dull cyfannol o dystiolaethu ac asesu SAC.
Y disgrifyddion SAC yw cylch mewnol, neu haen gyntaf, y Safonau Proffesiynol ar gyfer Addysgu ac Arweinyddiaeth (Llywodraeth Cymru, 2017), a bydd darpar-athrawon ar wahanol bwyntiau yn y cylch mewnol hwnnw, neu ar hyd yr haen gyntaf honno, yn ystod eu Haddysg Gychwynnol Athrawon (AGA). Rhaid i'r holl dystiolaeth ac asesiad o SAC ymwneud â'r disgrifyddion SAC yn y cylch mewnol hwnnw, sydd i'w gweld ar y tudalennau canlynol.

	Addysgeg: Hyrwyddo

	Achos pryder
	Ddim ar y trywydd iawn
	Ar y trywydd iawn
	Tu hwnt i ddisgwyliadau

	Ymelwa ar ddisgyblaethau pynciol mewn meysydd dysgu
	Mae’r darpar athro’n arddangos diffyg gwybodaeth am addysgeg a disgyblaethau perthnasol o fewn, ac ar draws, cynnwys pynciau, meysydd dysgu, a themâu trawsgwricwlaidd; mae hefyd yn arddangos diffyg dealltwriaeth o hyn ac nid yw’n cynllunio’n briodol.
	Mae’r darpar athro’n arddangos peth gwybodaeth am addysgeg a disgyblaethau perthnasol o fewn, ac ar draws, cynnwys pynciau, meysydd dysgu, a themâu trawsgwricwlaidd; mae hefyd yn arddangos peth dealltwriaeth o hyn ac yn gweld cynllunio’n briodol yn ôl hynny’n anodd.
	Mae’r darpar athro’n arddangos gwybodaeth am addysgeg a disgyblaethau perthnasol o fewn, ac ar draws, cynnwys pynciau, meysydd dysgu, a themâu trawsgwricwlaidd; mae hefyd yn arddangos dealltwriaeth o hyn ac yn cynllunio’n briodol yn ôl hynny.
	Mae’r darpar athro’n arddangos gwybodaeth gadarn am addysgeg a disgyblaethau perthnasol o fewn, ac ar draws, cynnwys pynciau, meysydd dysgu, a themâu trawsgwricwlaidd; mae hefyd yn arddangos dealltwriaeth gadarn o hyn ac yn cynllunio’n briodol ac yn annibynnol yn ôl hynny.

	Pedwar diben i ddysgwyr

	Mae’r darpar athro'n arddangos diffyg gwybodaeth am anghenion pob dysgwr, a dim dealltwriaeth o’r anghenion hynny, wrth gynllunio, paratoi ac addysgu. Hefyd, nid yw’n sicrhau mai’r pedwar diben sy’n llywio profiadau dysgu.
	Mae’r darpar athro'n arddangos peth gwybodaeth am anghenion pob dysgwr, a diffyg dealltwriaeth o’r anghenion hynny, wrth gynllunio, paratoi ac addysgu. Hefyd, wrth wneud hyn, mae’n ei gweld yn anodd i sicrhau mai’r pedwar diben sy’n llywio profiadau dysgu.
	Mae’r darpar athro'n arddangos gwybodaeth am anghenion pob dysgwr, a dealltwriaeth o’r anghenion hynny, wrth gynllunio, paratoi ac addysgu. Hefyd, wrth wneud hyn, mae’n sicrhau mai’r pedwar diben sy’n llywio profiadau dysgu.
	Mae’r darpar athro'n arddangos gwybodaeth gadarn am anghenion pob dysgwr, a dealltwriaeth gadarn o’r anghenion hynny, wrth gynllunio, paratoi ac addysgu. Hefyd, wrth wneud hyn, mae wedi ymrwymo i sicrhau mai’r pedwar diben sy’n llywio profiadau dysgu.

	Profiadau dysgu cyfunol
	Dydy’r darpar athro ddim yn deall sut i ddewis, defnyddio a chyfiawnhau ystod o ddulliau addysgol creadigol er budd pob dysgwr.
	Mae’r darpar athro’n deall rhywfaint o sut i ddewis, defnyddio a chyfiawnhau ystod o ddulliau addysgol creadigol er budd pob dysgwr.
	Mae’r darpar athro’n deall sut i ddewis, defnyddio a chyfiawnhau ystod o ddulliau addysgol creadigol er budd pob dysgwr.
	Mae gan y darpar athro’n ddealltwriaeth gadarn o sut i ddewis, defnyddio a chyfiawnhau ystod o ddulliau addysgol creadigol er budd pob dysgwr.

	Cyd-destunau bywyd go iawn, dilys

	Mae’r darapr-athro’n arddangos diffyg gwybodaeth am ddefnyddio cyd-destunau go iawn fel rhan naturiol o’r profiad dysgu. Nid yw hyn yn ehangu profiad diwylliannol, ieithyddol, crefyddol ac economaidd-gymdeithasol y dysgwr, ac nid yw’n rhoi enghreifftiau ymarferol o gysyniadau a haniaethau.
	Mae’r darapr-athro’n arddangos peth gwybodaeth am ddefnyddio cyd-destunau go iawn fel rhan naturiol o’r profiad dysgu. Mae hyn yn ehangu profiad diwylliannol, ieithyddol, crefyddol ac economaidd-gymdeithasol y dysgwr i raddau, ac yn rhoi rhai enghreifftiau ymarferol o gysyniadau a haniaethau.
	Mae’r darapr-athro’n arddangos gwybodaeth am ddefnyddio cyd-destunau go iawn, a hynny fel rhan naturiol o’r profiad dysgu. Mae hyn yn ehangu profiad diwylliannol, ieithyddol, crefyddol ac economaidd-gymdeithasol y dysgwr, ac yn rhoi enghreifftiau ymarferol o gysyniadau a haniaethau.
	Mae’r darapr-athro’n arddangos gwybodaeth gadarn am ddefnyddio cyd-destunau go iawn, a hynny fel rhan naturiol o’r profiad dysgu. Mae hyn yn ehangu ac yn cyfoethogi profiad diwylliannol, ieithyddol, crefyddol ac economaidd-gymdeithasol y dysgwr, ac yn rhoi enghreifftiau ymarferol o gysyniadau a haniaethau yn hyderus.

	Dilyniant mewn dysgu

	Mae’r darpar athro’n arddangos dealltwriaeth o sut mae dysgu’n datblygu fesul tipyn, gam wrth gam ac wrth fynd heibio gan adeiladu ar brofiadau blaenorol a’r hyn a ddysgwyd o’r blaen. Mae yna’n cynllunio ar gyfer cynnydd yn seiliedig ar hyn.
	Mae’r darpar athro’n arddangos peth dealltwriaeth o sut mae dysgu’n datblygu fesul tipyn, gam wrth gam ac wrth fynd heibio gan adeiladu ar brofiadau blaenorol a’r hyn a ddysgwyd o’r blaen. Mae yna anhawsterau cynllunio ar gyfer cynnydd yn seiliedig ar hyn.
	Mae’r darpar athro’n arddangos dealltwriaeth o sut mae dysgu’n datblygu fesul tipyn, gam wrth gam ac wrth fynd heibio gan adeiladu ar brofiadau blaenorol a’r hyn a ddysgwyd o’r blaen. Mae yna’n cynllunio ar gyfer cynnydd yn seiliedig ar hyn.
	Mae’r darpar athro’n arddangos dealltwriaeth gadarn o sut mae dysgu’n datblygu fesul tipyn, gam wrth gam ac wrth fynd heibio gan adeiladu ar brofiadau blaenorol a’r hyn a ddysgwyd o’r blaen. Mae yna’n cynllunio’n fanwl ar gyfer cynnydd yn seiliedig ar hyn.

	Themâu traws-gwricwlaidd

	Dydy’r darpar athro’n ddim yn gwybod am yr egwyddorion sydd ynghlwm wrth ddylunio’r cwricwlwm ac arloesi, ac nid yw’n eu deall nac yn ymwneud â nhw. Nid yw’n datblygu themâu trawsgwricwlaidd sy’n berthnasol i feysydd dysgu ac nid yw’n cyfiawnhau ei benderfyniadau.​​​​​​​
	Mae gan y darpar athro peth wybodaeth am yr egwyddorion sydd ynghlwm wrth ddylunio’r cwricwlwm ac arloesi, ac mae’n eu deall ac yn ymwneud â nhw i raddau. Mae peth datblygu themâu trawsgwricwlaidd sy’n berthnasol i feysydd dysgu ac mae ei gyfiawnhad o’ii benderfyniadau yn gyfyng.​​​​​​​
	Mae’r darpar athro’n gwybod am yr egwyddorion sydd ynghlwm wrth ddylunio’r cwricwlwm ac arloesi, ac mae’n eu deall ac yn ymwneud â nhw. Mae hefyd yn datblygu themâu trawsgwricwlaidd sy’n berthnasol i feysydd dysgu ac mae’n gallu cyfiawnhau ei benderfyniadau.​​​​​​​
	Mae gan y darpar athro wybodaeth ddofn am yr egwyddorion sydd ynghlwm wrth ddylunio’r cwricwlwm ac arloesi, ac mae’n eu deall ac yn ymwneud â nhw yn gyson. Mae hefyd wedi ymrwymo i ddatblygu themâu trawsgwricwlaidd sy’n berthnasol i feysydd dysgu ac mae’n gallu cyfiawnhau ei benderfyniadau yn hyderus.​​​​​​​











	Addysgeg: Mireinio

	Achos pryder
	Ddim ar y trywydd iawn
	Ar y trywydd iawn
	Tu hwnt i ddisgwyliadau

	
Rheoli’r amgylchedd dysgu





	Mae gan y darpar athro ddiffyg dealltwriaeth o bwysigrwydd yr amgylchedd dysgu yn y gwaith o hyrwyddo arferion ac ymddygiadau dysgu cadarnhaol sy’n cyd-fynd â’r pedwar diben a dydy dysgwyr ddim yn eu deall yn y cyd-destun hwnnw. 
	Mae gan y darpar athro peth dealltwriaeth o bwysigrwydd yr amgylchedd dysgu yn y gwaith o hyrwyddo arferion ac ymddygiadau dysgu cadarnhaol sy’n cyd-fynd â’r pedwar diben a dydy dysgwyr ddim bob tro yn eu deall yn y cyd-destun hwnnw. 
	Mae’r darpar athro’n deall pwysigrwydd yr amgylchedd dysgu yn y gwaith o hyrwyddo arferion ac ymddygiadau dysgu cadarnhaol sy’n cyd-fynd â’r pedwar diben ac y mae dysgwyr yn eu deall yn y cyd-destun hwnnw. Mae felly’n mynd ati i’w sefydlu a’i reoli’n effeithiol ac yn barhaus. 
	Mae gan y darpar athro ddealltwriaeth gadarn o bwysigrwydd yr amgylchedd dysgu yn y gwaith o hyrwyddo arferion ac ymddygiadau dysgu cadarnhaol sy’n cyd-fynd â’r pedwar diben ac y mae dysgwyr yn eu deall yn y cyd-destun hwnnw. Mae felly’n mynd ati i’w sefydlu a’i reoli’n effeithiol iawn ac yn barhaus. 

	Asesu
	Nid yw’n deall nac yn cyfleu ystod o ddibenion ac arferion ar gyfer asesu.
	Mae peth dealltwriaeth o’r ystod o ddibenion ac arferion ar gyfer asesu.
	Deall a chyfleu ystod o ddibenion ac arferion ar gyfer asesu.
	Cyfleir dealltwriaeth gadarn o ystod o ddibenion ac arferion ar gyfer asesu.

	Gwahaniaethu

	Mae’r darpar athro’n arddangos dim gwybodaeth am, ynghyd â dim dealltwriaeth a phrofiad o, ddisgwyliadau uchel ac arferion effeithiol i ddiwallu anghenion yr holl ddysgwyr.​​​​​​​
	Mae gan y darpar athro peth gwybodaeth am, ynghyd â pheth dealltwriaeth a phrofiad o, ddisgwyliadau uchel ac arferion effeithiol i ddiwallu anghenion yr holl ddysgwyr.
	Mae’r darpar athro’n arddangos gwybodaeth am, ynghyd â dealltwriaeth a phrofiad o, ddisgwyliadau uchel ac arferion effeithiol i ddiwallu anghenion yr holl ddysgwyr, waeth beth fo’u gwahanol anghenion.​​​​​​​
	Mae’r darpar athro’n arddangos ehangder a dyfnder gwybodaeth am, ynghyd â dealltwriaeth a phrofiad cadarnhaol o, ddisgwyliadau uchel ac arferion effeithiol i ddiwallu anghenion yr holl ddysgwyr, waeth beth fo’u gwahanol anghenion.​​​​​​​

	Cofnodi ac adrodd

	Dydy’r darpar athro ddim yn cynhyrchu cofnodion nac adroddiadau priodol, ac nid yw’n rhoi adborth i helpu i sicrhau gwell dealltwriaeth o’r dysgu, a gwella’r profiad dysgu.
	Mae’r darpar athro’n cynhyrchu rhai cofnodion ac adroddiadau, ac mae’n rhoi peth adborth nad sy’n helpu i sicrhau gwell dealltwriaeth o’r dysgu, na gwella’r profiad dysgu.
	Mae’r darpar athro’n cynhyrchu cofnodion ac adroddiadau priodol, amserol a chywir ac mae’n rhoi adborth i helpu i sicrhau gwell dealltwriaeth o’r dysgu, a gwella’r profiad dysgu.
	Mae’r darpar athro wedi ymrwymo i gynhyrchu cofnodion ac adroddiadau priodol, amserol a chywir ac mae’n rhoi adborth i helpu i sicrhau dealltwriaeth ddyfnach o’r dysgu, a chyfoethogi’r profiad dysgu.

	Cynnwys partneriaid mewn dysgu

	Mae diffyg dealltwriaeth o bwysigrwydd cynnwys rhieni/gofalwyr a phartneriaid eraill mewn ffordd gadarnhaol ac nid oes manteisio ar gyfleoedd i arsylwi ar brosesau, na’u gwerthuso.
	Mae peth dealltwriaeth o bwysigrwydd cynnwys rhieni/gofalwyr a phartneriaid, ac nid oes bob tro manteisio ar gyfleoedd i arsylwi ar brosesau, a’u gwerthuso.
	Deall pwysigrwydd cynnwys rhieni/gofalwyr a phartneriaid eraill mewn ffordd gadarnhaol ac achub ar gyfleoedd i arsylwi ar brosesau, a’u gwerthuso.
	Dealltwriaeth glir o bwysigrwydd cynnwys rhieni/gofalwyr a phartneriaid eraill mewn ffordd gadarnhaol, a chwilio am, ynghyd ag achub ar gyfleoedd i arsylwi ar brosesau, a’u gwerthuso.



	Addysgeg: Dylanwadu
	Achos pryder
	Ddim ar y trywydd iawn
	Ar y trywydd iawn
	Tu hwnt i ddisgwyliadau

	
Herio a disgwyliadau

	Dydy’r darpar athro ddim yn ysgogi’r dysgwyr i gyflawni, ac nid yw’n gosod heriau na disgwyliadau priodol ar gyfer yr ystod o alluoedd a nodweddion sydd ymhlith y dysgwyr.
	Mae’r darpar athro yn ei gweld yn anodd i ysgogi’r dysgwyr i gyflawni, mae’r heriau a’r disgwyliadau y mae’r darpar athro’n eu gosod ar lefel amhriodol ar gyfer yr ystod o alluoedd a nodweddion sydd ymhlith y dysgwyr.
	Er mwyn ysgogi’r dysgwyr i gyflawni, mae’r heriau a’r disgwyliadau y mae’r darpar athro’n eu gosod ar lefel briodol ar gyfer yr ystod o alluoedd a nodweddion sydd ymhlith y dysgwyr.
	Mae’r darpar athro wedi ymrwymo i ysgogi’r dysgwyr i gyflawni, ac mae’r heriau a’r disgwyliadau y mae’r darpar athro wedi’u cynllunio’n ofalus ac wedi eu gosod ar lefel briodol ar gyfer yr ystod o alluoedd a nodweddion sydd ymhlith y dysgwyr.

	Gwrando ar ddysgwyr

	Mae’r darpar athro’n arddangos diffyg parodrwydd i geisio a gwrando ar farn dysgwyr, ac yn methu eu cynnwys a’u hannog i gymryd rhan weithredol yn eu dysgu eu hunain.
	Mae’r darpar athro’n arddangos parodrwydd i geisio a gwrando ar farn dysgwyr, ond yn ei gweld yn anodd i’w cynnwys a’u hannog i gymryd rhan weithredol a llawn yn eu dysgu eu hunain.
	Mae’r darpar athro’n arddangos parodrwydd i geisio a gwrando ar farn dysgwyr, ac ystyried y farn honno, er mwyn eu cynnwys a’u hannog i gymryd rhan weithredol a llawn yn eu dysgu eu hunain.
	Mae’r darpar athro’n arddangos parodrwydd gweithredol i geisio a gwrando ar farn dysgwyr, ac ystyried y farn honno’n llawn, er mwyn eu cynnwys a’u hannog i gymryd rhan weithredol a llawn yn eu dysgu eu hunain.

	Dysgwyr yn arwain dysgu

	Wrth gynllunio a chyflawni, mae’r darpar athro’n arddangos diffyg ymwybyddiaeth o bwysigrwydd annog dysgwyr i fyfyrio am eu dysgu eu hunain.
	Wrth gynllunio a chyflawni, mae’r darpar athro’n arddangos peth ymwybyddiaeth o bwysigrwydd annog dysgwyr i fyfyrio am eu dysgu eu hunain.
	Wrth gynllunio a chyflawni, mae’r darpar athro’n arddangos ymwybyddiaeth o bwysigrwydd annog dysgwyr i fyfyrio am eu dysgu eu hunain.
	Wrth gynllunio a chyflawni, mae’r darpar athro’n arddangos ymwybyddiaeth lawn o bwysigrwydd annog dysgwyr i fyfyrio am eu dysgu eu hunain.

	Ymdrech barhaus a gwydnwch dysgwyr

	Dydy’r darpar athro ddim yn hyrwyddo hunanysgogi nac hunangyfeirio ymhlith dysgwyr. 
	Mae’r darpar athro’n ei gweld yn anodd i hyrwyddo hunanysgogi a hunangyfeirio ymhlith dysgwyr. 
	Mae’r darpar athro’n hyrwyddo hunanysgogi a hunangyfeirio ymhlith dysgwyr, ac yn eu cefnogi i weithredu hynny wrth ddysgu. 
	Mae’r darpar athro’n hyderus wrth hyrwyddo a sicrhau hunanysgogi a hunangyfeirio ymhlith dysgwyr, ac yn eu cefnogi i weithredu hynny wrth ddysgu.

	Myfyrio ar ddysgu

	Wrth gynllunio, mae’r darpar athro’n arddangos diffyg ymwybyddiaeth o bwysigrwydd annog dysgwyr i fyfyrio ar ymddygiadau dysgu a rhagolygon dysgu.
	Wrth gynllunio, mae’r darpar athro’n arddangos peth ymwybyddiaeth o bwysigrwydd annog dysgwyr i fyfyrio ar ymddygiadau dysgu a rhagolygon dysgu.
	Wrth gynllunio, mae’r darpar athro’n arddangos ymwybyddiaeth o bwysigrwydd annog dysgwyr i fyfyrio ar ymddygiadau dysgu a rhagolygon dysgu a’u gwerthuso.
	Wrth gynllunio, mae’r darpar athro’n arddangos ymwybyddiaeth glir o bwysigrwydd annog dysgwyr i fyfyrio ar ymddygiadau dysgu a rhagolygon dysgu a’u gwerthuso.

	Deilliannau dysgu a lles

	Dydy’r darpar athro ddim yn codi ymwybyddiaeth o sut mae profiadau dysgu a deilliannau perfformiad o safon uchel yn arwain at well dysgu a gwell synnwyr o les.
	Mae’r darpar athro’n ei gweld yn anodd i godi ymwybyddiaeth o sut mae profiadau dysgu a deilliannau perfformiad o safon uchel yn arwain at well dysgu a gwell synnwyr o les.
	Mae’r darpar athro’n codi ymwybyddiaeth o sut mae profiadau dysgu a deilliannau perfformiad o safon uchel yn arwain at well dysgu a gwell synnwyr o les.
	Mae’r darpar athro’n wedi ymrwymo i godi ymwybyddiaeth o sut mae profiadau dysgu a deilliannau perfformiad o safon uchel yn arwain at well dysgu a gwell synnwyr o les.



	Cydweithredu 

	Cause for concern
	Not on track
	On track
	Exceeding expectations

	Ceisio cyngor a chymorth

	Nid yw'r darpar athro yn derbyn cefnogaeth gan ffynonellau ffurfiol ac anffurfiol. Mae arsylwi ac addysgu tîm wedi digwydd, ac mae'r myfyriwr-athro yn or-ddibynnol ar y dulliau hyn
	Mae'r darpar athro yn derbyn cefnogaeth gan rai ffynonellau ffurfiol ac anffurfiol, ond nid yw bob amser yn ymgysylltu â'r gefnogaeth hon. Mae hyn weithiau'n cynnwys arsylwi ac addysgu tîm, wrth ddangos peth annibyniaeth.
	Mae’r darpar athro’n mynd ati i geisio ac ymwneud â chefnogaeth o ystod ffynonnellau ffurfiol ac anffurfiol. Mae hyn yn cynnwys arsylwi a dysgu fel tîm, ac arddangos mwy a mwy o annibyniaeth.
	Mae'r darpar athro yn rhagweithiol wrth geisio ac ymgysylltu â chefnogaeth o ystod o ffynonellau ffurfiol ac anffurfiol. Mae hyn yn cynnwys arsylwi, addysgu tîm, llenyddiaeth ac ymchwil wrth ddangos lefel uchel o annibyniaeth.

	Gweithio gyda chyd-weithwyr yn yr ysgol

	Mae gwaith trefnus ac adeiladol gyda rhai cydweithwyr i wella profiad dysgwyr yn nodwedd gyfyngedig o arfer y darpar athro. Mae'r myfyrio ar ddatblygu arbenigedd yn gyfyngedig, neu'n absennol.
	Weithiau mae gwaith trefnus ac adeiladol gyda rhai cydweithwyr i wella profiad dysgwyr yn nodwedd o arfer y darpar athro. Weithiau mae myfyrio ar ddatblygu arbenigedd yn cael ei strwythuro fel proses bersonol neu broses gydweithredol, fel sy'n briodol.
	Mae gweithio’n drefnus ac yn adeiladol gydag ystod o gydweithwyr i wella profiad dysgwyr yn nodwedd gyson o waith y darpar athro. Myfyrir ar ddatblygu arbenigedd, a hynny wedi’i strwythuro ac yn broses bersonol neu gydweithredol, fel sy’n briodol.
	Mae gwaith trefnus ac adeiladol gydag ystod eang o gydweithwyr i wella profiad dysgwyr yn nodwedd barhaol o arfer y darpar athro. Mae myfyrio ar ddatblygu arbenigedd wedi'i strwythuro'n effeithiol fel proses bersonol neu gydweithredol, fel sy'n briodol.

	Cefnogi a datblygu eraill

	Nid yw’r darpar athro yn datblygu perthnasoedd â chydweithwyr, ac nid yw’n deall yr effaith y mae hyn yn ei chael ar brofiadau dysgwyr yn yr ysgol.
	Mae’r darpar athro yn datblygu perthnasoedd â rhai cydweithwyr er mwyn cael effaith ar brofiadau dysgwyr yn yr ysgol.
	Mae’r darpar athro’n datblygu cydberthnasau o safon uchel gyda chydweithwyr er mwyn cael effaith gadarnhaol ar brofiadau dysgwyr yn yr ysgol.
	Mae’r darpar athro yn datblygu perthnasoedd cydweithredol o ansawdd uchel gyda chydweithwyr er mwyn cael effaith gadarnhaol ar brofiadau a chynnydd dysgwyr yn yr ysgol.

	Galluogi gwelliannau

	Prin yw'r enghreifftiau o welliannau o ran deilliannau i ddysgwyr yn dilyn y darpar athro yn derbyn cyngor.
	Mae yna rai enghreifftiau o welliannau o ran deilliannau i ddysgwyr yn dilyn y darpar athro yn derbyn cyngor.
	Mae enghreifftiau o welliannau o ran deilliannau i ddysgwyr ar ôl i’r athro geisio cyngor, a’i ddilyn.
	Mae enghreifftiau niferus o welliannau o ran deilliannau i ddysgwyr ar ôl i’r athro geisio cyngor, ei ddilyn, a’i weithredu.



	Arwein-yddiaeth

	Achos pryder
	Ddim ar y trywydd iawn
	Ar y trywydd iawn
	Tu hwnt i ddisgwyliadau

	Cymryd cyfrifoldeb personol


	Prin iawn yw’r agweddau ac ymddygiadau proffesiynol mae’r darpar athro’n eu harddangos, ac nid yw’n datblygu cydberthnasau cadarnhaol gyda dysgwyr, rhieni/gofalwyr a chydweithwyr, sy’n dangos dim ymrwymiad personol i’r egwyddorion sylfaenol, sef tegwch a gwneud y mwyaf o botensial pob dysgwr. 
	Mae’r darpar athro’n arddangos rhai agweddau ac ymddygiadau proffesiynol, ac yn ei gweld yn anodd i ddatblygu cydberthnasau cadarnhaol gyda dysgwyr, rhieni/gofalwyr a chydweithwyr, sy’n dangos peth ymrwymiad personol i’r egwyddorion sylfaenol, sef tegwch a gwneud y mwyaf o botensial pob dysgwr. 
	Mae’r darpar athro’n arddangos agweddau ac ymddygiadau proffesiynol, gan ddatblygu cydberthnasau cadarnhaol gyda dysgwyr, rhieni/gofalwyr a chydweithwyr, sy’n dangos ymrwymiad personol i’r egwyddorion sylfaenol, sef tegwch a gwneud y mwyaf o botensial pob dysgwr. 
	Mae’r darpar athro’n arddangos yn glir agweddau ac ymddygiadau proffesiynol, gan ddatblygu cydberthnasau cadarnhaol iawn gyda dysgwyr, rhieni/gofalwyr a chydweithwyr, sy’n dangos ymrwymiad personol cryf i’r egwyddorion sylfaenol, sef tegwch a gwneud y mwyaf o botensial pob dysgwr. 

	Arfer cyfrifoldeb corfforaethol

	Dydy’r darpar athro ddim yn ymwybodol o’i gyfrifoldebau contractiol, bugeiliol, iechyd a diogelwch, cyfreithiol a phroffesiynol, ac nid yw’n eu deall.
	Mae’r darpar athro’n ymwybodol o’i gyfrifoldebau contractiol, bugeiliol, iechyd a diogelwch, cyfreithiol a phroffesiynol, ac maent yn deall peth ohonynt.
	Mae’r darpar athro’n ymwybodol o’i gyfrifoldebau contractiol, bugeiliol, iechyd a diogelwch, cyfreithiol a phroffesiynol, ac mae’n eu deall.
	Mae’r darpar athro’n hyderus yn ei ymwybyddiaeth a’I ddealltwriaeth o’i gyfrifoldebau contractiol, bugeiliol, iechyd a diogelwch, cyfreithiol a phroffesiynol.

	Arwain cydweithwyr, prosiectau a rhaglenni
	Drwy ddiffyg ymrwymiad i brofiadau cydweithredol mewn ysgolion a chyd-destunau eraill, mae’r darpar athro’n arddangos ei ddiffyg dealltwriaeth o sut y dylid arwain dysgu.
	Drwy ymgais at rai profiadau cydweithredol mewn ysgolion a chyd-destunau eraill, mae’r darpar athro’n arddangos ei ddealltwriaeth o sut y dylid arwain dysgu.
	Drwy brofiadau cydweithredol mewn ysgolion a chyd-destunau eraill, mae’r darpar athro’n arddangos ei ddealltwriaeth o sut y dylid arwain dysgu, a’i ymrwymiad i wneud hynny​​​​​​​.
	Drwy amrywiaeth o brofiadau cydweithredol mewn ysgolion a chyd-destunau eraill, mae’r darpar athro’n arddangos ei ddealltwriaeth gadarn o sut y dylid arwain dysgu, a’i ymrwymiad cryf i wneud hynny​​​​​​​.

	Cefnogi rolau arweinyddol ffurfiol
	Mae’r athro’n arddangos diffyg dealltwriaeth o natur cyfrifoldebau o fewn ac ar draws timau ac o gyfraniadau unigolion tuag at ethos yr ysgol a gwireddu gweledigaeth yr ysgol yn llwyddiannus.
	Mae’r athro’n arddangos peth dealltwriaeth o natur cyfrifoldebau o fewn ac ar draws timau ac o gyfraniadau unigolion tuag at ethos yr ysgol a gwireddu gweledigaeth yr ysgol yn llwyddiannus.
	Mae’r athro’n arddangos dealltwriaeth o natur cyfrifoldebau o fewn ac ar draws timau ac o gyfraniadau unigolion tuag at ethos yr ysgol a gwireddu gweledigaeth yr ysgol yn llwyddiannus.
	Mae’r athro’n arddangos dealltwriaeth gadarn o natur cyfrifoldebau o fewn ac ar draws timau ac o gyfraniadau unigolion tuag at ethos yr ysgol a gwireddu gweledigaeth yr ysgol yn llwyddiannus.








	Dysgu proffesiynol 

	Achos pryder
	Ddim ar y trywydd iawn
	Ar y trywydd iawn
	Tu hwnt i ddisgwyliadau

	Darllen ehangach a chanfyddiadau ymchwil


	Mae’r darpar athro’n arddangos diffyg hyder arwyddocaol yn ei ddealltwriaeth o’r damcaniaethau a’r ymchwil ynghylch asesu, addysgeg, datblygiad plant a’r glasoed, a dysgu sy’n berthnasol i gynllunio ac arferion o ddydd i ddydd.
	Mae’r darpar athro’n arddangos diffyg hyder yn ei ddealltwriaeth o’r damcaniaethau a’r ymchwil ynghylch asesu, addysgeg, datblygiad plant a’r glasoed, a dysgu sy’n berthnasol i gynllunio ac arferion o ddydd i ddydd.

	Mae’r darpar athro’n arddangos dealltwriaeth gynyddol hyderus o’r damcaniaethau a’r ymchwil ynghylch asesu, addysgeg, datblygiad plant a’r glasoed, a dysgu sy’n berthnasol i gynllunio ac arferion o ddydd i ddydd.
	Mae’r darpar athro’n arddangos dealltwriaeth gadarn a hyderus o’r damcaniaethau a’r ymchwil ynghylch asesu, addysgeg, datblygiad plant a’r glasoed, a dysgu sy’n berthnasol i gynllunio ac arferion o ddydd i ddydd.


	Rhwydweithiau a chymunedau proffesiynol

	Does gan y darpar athro, ddim dealltwriaeth o gyfraniad gwaith ymchwil, gan gynnwys ymchwil gweithredol ar raddfa fechan at ddatblygiad arferion.
	Mae’r darpar athro yn dechrau gweld gwerth cyfraniad gwaith ymchwil, gan gynnwys ymchwil gweithredol ar raddfa fechan at ddatblygiad arferion.
	Mae’r darpar athro, ar sail gwybodaeth, yn deall cyfraniad gwaith ymchwil, gan gynnwys ymchwil gweithredol ar raddfa fechan at ddatblygiad arferion.
	Mae’r darpar athro, ar sail gwybodaeth gadarn, yn arddangos dealltwriaeth glir o cyfraniad gwaith ymchwil, gan gynnwys ymchwil gweithredol ar raddfa fechan at ddatblygiad arferion.

	Dysgu proffesiynol parhaus

	Does gan y Pasbort Dysgu Proffesiynol ddim dylanwad ar fyfyrio beirniadol a dysgu parhaus y darpar athro ac nid yw’n hybu datblygu a thwf proffesiynol. 
	Mae gan y Pasbort Dysgu Proffesiynol peth dylanwad ar fyfyrio beirniadol a dysgu parhaus y darpar athro ac mae’n dechrau hybu datblygu a thwf proffesiynol. 
	Mae’r Pasbort Dysgu Proffesiynol yn dylanwadu ar fyfyrio beirniadol a dysgu parhaus y darpar athro ac mae’n hybu datblygu a thwf proffesiynol. 
	Mae gan y Pasbort Dysgu Proffesiynol ddylanwad arwyddocaol ar fyfyrio beirniadol a dysgu parhaus y darpar athro ac mae’n allweddol wrth hybu datblygu a thwf proffesiynol. 

	Sgiliau Cymraeg

	Does dim ymrwymiad i ddatblygu sgiliau personol gam wrth gam, o ran defnyddio’r Gymraeg.
	Mae peth ymrwymiad i ddatblygu sgiliau personol gam wrth gam, o ran defnyddio’r Gymraeg. 

	Ceir ymrwymiad i ddatblygu sgiliau personol gam wrth gam, o ran defnyddio’r Gymraeg.
	Ceir ymrwymiad a dull rhagweithiol i ddatblygu sgiliau personol gam wrth gam, o ran defnyddio’r Gymraeg.








	Arloesi

	Achos pryder
	Ddim ar y trywydd iawn
	Ar y trywydd iawn
	Tu hwnt i ddisgwyliadau

	
Cynnig arbenigedd


	Mae’r darpar athro yn modelu nifer fechan iawn o dechnegau dysgu. 


	Mae gan y darpar athro rai dechnegau dysgu er mwyn helpu a gwella datblygiad eraill.

	Mae gan y darpar athro stoc gynyddol o dechnegau dysgu, wrth i arbenigedd gael ei ddatblygu a dechrau ffynnu, er mwyn helpu a gwella datblygiad eraill.
	Mae’r darpar athro yn modelu stoc eang o dechnegau dysgu, wrth i arbenigedd ffynnu, er mwyn helpu a chyfoethogi datblygiad eraill.


	Datblygu technegau newydd

	Does gan ymchwil ar ddatblygiad dirnadol, cymdeithasol, emosiynol a chorfforol ddim effaith ar addysgeg.  Nid yw’r darpar athro’n gallu arddangos sut y mae’n defnyddio dirnadaeth broffesiynol a dadansoddiad beirniadol i lunio a datblygu arferion.

	Prin yw effaith ymchwil ar ddatblygiad dirnadol, cymdeithasol, emosiynol a chorfforol ar addysgeg.  Mae’r darpar athro’n dechrau arddangos sut y mae’n defnyddio dirnadaeth broffesiynol a dadansoddiad beirniadol i lunio a datblygu arferion.
	Mae ymchwil ar ddatblygiad dirnadol, cymdeithasol, emosiynol a chorfforol wedi cael effaith gadarnhaol ar addysgeg.  Mae’r darpar athro’n gallu arddangos sut y mae’n defnyddio dirnadaeth broffesiynol a dadansoddiad beirniadol i lunio a datblygu arferion.
	Mae ymchwil ar ddatblygiad dirnadol, cymdeithasol, emosiynol a chorfforol wedi cael effaith gadarnhaol arwyddocaol ar addysgeg.  Mae’r darpar athro’n gallu arddangos gyda hyder sut y mae’n defnyddio dirnadaeth broffesiynol a dadansoddiad beirniadol i lunio a datblygu arferion.


	Gwerthuso effaith newid mewn arfer

	Dydy’r darpar athro ddim yn gweithredu i gael cymorth a chyngor, nac yn eu derbyn gan gydweithwyr i ddatblygu ffyrdd newydd o weithio yn yr ystafell ddosbarth. 

	Mae’r darpar athro’n derbyn cymorth a chyngor gan gydweithwyr i ddatblygu ffyrdd newydd o weithio yn yr ystafell ddosbarth fel bod modd gwerthuso a dadansoddi y ffyrdd hyn o weithio.


	Mae’r darpar athro’n gweithredu i gael cymorth a chyngor gan gydweithwyr i ddatblygu ffyrdd newydd o weithio yn yr ystafell ddosbarth fel bod modd gwerthuso a dadansoddi y ffyrdd hyn o weithio, a’u rhannu ag eraill.
	Mae’r darpar athro’n gweithredu i gael cymorth a chyngor gan gydweithwyr, ac yn cyfrannu at ddeialog broffesiynol gyda hwy, i ddatblygu ffyrdd newydd o weithio yn yr ystafell ddosbarth fel bod modd gwerthuso a dadansoddi y ffyrdd hyn o weithio, a’u rhannu ag eraill.

[bookmark: _Toc22733035]Tystiolaeth ac asesu ar gyfer SAC

Fel y nodwyd yn flaenorol, gellir tystiolaethu ac asesu Safonau SAC mewn sawl ffordd gan ddarparu dull llawer mwy cyfannol o brosesau tystiolaeth ac asesu.
Mae'r tudalennau canlynol yn cynnig awgrymiadau ar gyfer y mathau o dystiolaeth y gall darpar-athrawon eu darparu i ddangos eu bod yn cwrdd â Safonau SAC, a'r mathau o feysydd y gall staff PDPA eu hystyried i asesu ar gyfer SAC.
Mae tudalennau 20-26 Llawlyfr PDPA yn cynnwys canllawiau manwl ynglŷn â hyn.

[bookmark: _Toc22733036]Tystiolaeth ddangosol

Dyma rai o'r categorïau cyffredinol y gellir dod o hyd i dystiolaeth ynddynt:
· Sylwadau / adborth - ar weithgareddau yn yr ysgol ac yn y brifysgol (e.e. asesiadau ffurfiannol / crynodol, adborth aseiniadau).
· Cynllunio myfyrwyr-athrawon ar gyfer addysgu a dysgu
· Ymgysylltiad myfyrwyr-athrawon â:

· asesiad disgyblion / gosod targedau
· cymunedau ysgol (gan gynnwys staff, disgyblion a rhieni)
· gwerthuso a myfyrio ar eu harfer
· data - gan gynnwys olrhain, monitro, ac ati.
· cysylltu theori ag ymarfer (e.e. gweithgaredd pontio)



Rhai awgrymiadau penodol am ffynonellau tystiolaeth ddangosol
Mae'r tabl canlynol yn darparu rhai awgrymiadau penodol ar gyfer tystiolaeth y gellir ei chynnwys ym Mhasbort Dysgu Proffesiynol (PDP) y darpar athro. Mae'n bwysig nodi nad yw'r awgrymiadau hyn yn gynhwysfawr.
	
	Arsylwadau / Adborth
	Cynllunio ar gyfer addysgu a dysgu
	Ymgysylltiad darpar-athrawon

	Adroddiadau / adborth arsylwi gwersi.



	Gwerthuso dysgu - dadansoddi gwaith grwpiau a dysgwyr unigol i nodi effaith newidiadau penodol i ymarfer.

	Data asesu.



	Darpar-athrawon yn arsylwi addysgu ei gilydd i rannu arfer da ac adborth gan ganolbwyntio ar wella dysgu.

	Myfyrio ar Addysgu.

	Proffiliau disgyblion - i ddangos dealltwriaeth o ddisgyblion unigol.


	Adroddiad Crynodol / Adroddiad Diwedd Lleoliad.

	Cynllunio ar gyfer gwahaniaethu (dealltwriaeth o anghenion unigol).

	Gosod Targedau Personol - Cynllun Gweithredu.


	Adborth Aseiniad.

	Cynlluniau Gwers Anodedig.

	Sesiynau / seminarau mentora.
Cyfarfod Mentor Pwnc / Cyfarfod Mentor Dosbarth.
Cyfarfod / Seminar Uwch Fentor.


	Arsylwi systematig athrawon eraill mewn ymateb i'r targedau a osodwyd.

	Dysgu dosbarthiadau mewn tîm wrth baratoi ar gyfer addysgu annibynnol.

	Adroddiadau myfyriol.


	Aseiniadau academaidd - e.e. gan gyfeirio at gydraddoldeb.

	Strategaethau Asesu ar gyfer Dysgu mewn gwersi.

	Ymweliadau / trafodaethau tiwtoriaid.


	Nodi cynnydd ym mherfformiad disgyblion - adborth i ddysgwyr.

	Datblygu a rhannu adnoddau.

	Trafodaeth anffurfiol o anghenion a darpariaeth unigol gyda chynorthwywyr cymorth dysgu / gweithio gyda'r Mentor.


	Mae hyfforddeion yn cymryd cyfleoedd i rannu eu harbenigedd gyda chydweithwyr yn yr ysgol. Gall hyn fod o astudiaethau academaidd e.e. rhannu gwybodaeth neu fewnwelediadau o'u prosiectau ymchwil eu hunain fel traethodau hir. Gall hefyd fod o brofiad ymarferol yn achos hyfforddeion sydd â phrofiad o weithio mewn sectorau eraill.

	Defnyddio data dysgwyr i gynllunio yn unol â hynny.
	Trafodaethau ffurfiol gyda’r Cydlynnydd ADY ynghylch dysgwyr ar y gofrestr ADY.

	Arddangos ymddygiad proffesiynol priodol.



	Cynllunio ar gyfer oedolion ychwanegol - tystiolaeth o gynlluniau gwersi / sesiwn.



	Mynychu cyfarfodydd grŵp blwyddyn / cyfnod allweddol i rannu gwybodaeth am grwpiau a dysgwyr unigol.
Gweithio gydag Asiantaethau Allanol.


	Dangosir perthnasoedd cadarnhaol â disgyblion trwy reoli ymddygiad yn yr ystafell ddosbarth yn effeithiol.

	Myfyrio ar effaith oedolion ychwanegol ar ddysgu disgyblion.

	Prosiect Ymchwil Weithredu.


	Perthynas gadarnhaol â staff a ddangosir wrth arsylwi ystafell ddosbarth; gallu i geisio a gweithredu ar gyngor gan gydweithwyr mwy profiadol.

	Prosiectau PBL (dysgu ar sail problemau).

	Cymryd rhan mewn cyfarfodydd ysgol / adran / grŵp blwyddyn (fel y bo'n briodol).


	Dangos dealltwriaeth o gyfrifoldebau trwy broffesiynoldeb mewn cyd-destunau ysgol.

	Cyfleoedd addysgu cymheiriaid (e.e. gweithgareddau pontio).

	Cymryd rhan weithredol mewn monitro gweithgaredd (fel y bo'n briodol) - e.e. safonau.

	Adborth i'r corff llywodraethu ar ymchwil weithredu ar raddfa fach.

	Astudio gwersi - cyfoedion blaenllaw.

	Cymryd rôl fugeiliol yn yr ystafell ddosbarth (ymgysylltu â rhieni, cefnogi disgyblion).
Rôl fugeiliol e.e. ffurfio dyletswyddau tiwtor.

	Dealltwriaeth ddamcaniaethol y cyfeirir ati'n gywir mewn aseiniadau (e.e. addysgeg / astudiaethau proffesiynol).

	Gweithio gyda chydweithwyr cymorth dysgu i ddatblygu strategaethau priodol i sicrhau bod pob dysgwr yn gallu cyrchu'r gwaith.

	Cysgodi arweinwyr amrywiol o fewn lleoliad ysgol (e.e. Cydlynnydd ADY, arweinydd blwyddyn).


	Traciwr Cynnydd y darpar athro.

	Gweithio gydag athrawon mentor ac dosbarth / grŵp i ddatblygu strategaethau ac adnoddau priodol ar gyfer dosbarthiadau penodol.

	Mae darpar-athrawon yn gyfranogwyr gweithredol mewn prosiectau ysgol e.e. Gweithgareddau allgyrsiol.


	Nosweithiau rhieni.
	Myfyrio ar effaith cydweithredu â chydweithwyr ar ddatblygu arfer. Gall yr adlewyrchiad fod yn ysgrifenedig neu'n rhan o sesiynau mentora.
	Cymunedau Dysgu Proffesiynol.
Cyfarfodydd Adrannol / Tîm.
Mynychu diwrnodau HMS Ysgol.
Cyfarfodydd Consortia Rhanbarthol.




[bookmark: _Toc22733037]Sicrhau ansawdd

Mae dull cyson o dystiolaethu ac asesu cynnydd tuag at gyflawni'r Safonau SAC yn rhan hanfodol o sicrhau ansawdd PDPA, Mae sawl rôl a strwythur ar waith i gefnogi sicrhau ansawdd wrth asesu ar gyfer dyfarnu SAC:
· Tiwtor y Brifysgol (Proffesiynol) yw'r ddolen gyswllt a enwir ar gyfer y rhwydweithiau ac mae'n cefnogi pob agwedd ar weithio rhwydwaith gan gynnwys asesu SAC. Mae Arweinydd y Rhwydwaith yn goruchwylio pob agwedd ar AGA ysgol-seiliedig yn y rhwydwaith. Mae'r ddwy rôl yn rhan o'r broses Sicrhau Ansawdd.
· Mae'r Arweinydd Rhwydwaith yn uwch aelod o staff gydag amser dynodedig ar gyfer datblygu'r PDPA. Mae'r Arweinydd Rhwydwaith yn cydlynu gweithgaredd, yn cynnal cyfathrebu da ac yn bwydo i mewn i brosesau sicrhau ansawdd.
· Mae'r Grŵp Gweithredol Safonau Proffesiynol yn cynnwys cymysgedd o staff PDPA. Mae cylch gwaith y grŵp o ran dyfarnu QTS yn cynnwys y canlynol:
- Enghreifftio'r Safonau Proffesiynol newydd i'w rannu gyda holl randdeiliaid PDPA.
- Nodi a rhannu arfer da o ran monitro, olrhain a chefnogi cynnydd darpar-athrawon ar draws yr PDPA.
- Defnyddio data SAC i ragweld problemau a chyfrannu at welliant parhaus.
· Mae defnyddio iaith gyffredin wrth drafod tystiolaethu ac asesu SAC yn gyfrannwr defnyddiol at sicrhau ansawdd. Fel y nodwyd yn flaenorol, mae symudiad i ffwrdd o ddefnyddio geiriau fel ‘rhagorol’, ‘da’ a ‘digonol’ i farnu arfer darpar athro. Bydd dod yn gyfarwydd â geiriad y disgrifyddion SAC a geirfa AGA ehangach a geir yn Llawlyfr PDPA, a chymhwyso hyn at drafodaethau, adborth a thargedau, yn helpu i ddarparu dull a dealltwriaeth gyson o asesu ar gyfer QTS.




[bookmark: _GoBack]ENGHRAIFFT: Adolygiad Canol Lleoliad
Y cynnwys yn hytrach na’r templed yw’r ffocws yma.

DARPAR ATHRO A

	Addysgeg: Hyrwyddo   

	Tu hwnt i ddisgwyliadau / Ar y trywydd iawn / Ddim ar y trywydd iawn / Achos pryder

	· Sylwadau a thystiolaeth
Mae gwersi yn cael eu hadeiladu ar brofiad a dysgu blaenorol dysgwyr, ac mae’n amlwg bod Darpar Athro A yn gallu cynllunio ar gyfer cynnydd (cynnwys enghreifftiau penodol o’r lleoliad hyd yma). Mae cynllunio dilyniannau o wersi yn hytrach na gwersi ‘annibynnol’, fel y trafodwyd yn ystod y cyfarfod mentor diwethaf, wedi cynorthwyo gyda hyn. Roedd yn galonogol gweld bod datblygu sgiliau llythrennedd dysgwyr wedi bod yn agwedd amlwg ar wersi, ac mae hyn wedi bod yn amlwg o integreiddio strategaethau llythrennedd (cynnwys enghreifftiau penodol o'r lleoliad hyd yma) wrth gynllunio ac addysgu gwersi.

	· Targedau ar gyfer gwella ac awgrymiadau er mwyn symud ymlaen
Er bod llythrennedd fel sgil trawsgwricwlaidd wedi'i ddatblygu, collwyd rhai cyfleoedd i ddatblygu themâu trawsgwricwlaidd eraill. Ar hyn o bryd mae gan Ddarpar Athro A peth dealltwriaeth o'r defnydd o gyd-destunau dilys, go iawn ar gyfer dysgu sy'n cael eu darparu fel rhan naturiol o'r profiad dysgu. Bydd edrych eto ar ofynion Y Cwricwlwm Cymreig a’r ardal leol lle mae dysgwyr yn byw yn cynorthwyo gyda chynllunio ac addysgu gwersi sy’n berthnasol i ac yn ehangu profiad diwylliannol, ieithyddol, crefyddol ac economaidd-gymdeithasol y dysgwyr.

	Addysgeg: Mireinio     

	Tu hwnt i ddisgwyliadau / Ar y trywydd iawn / Ddim ar y trywydd iawn / Achos pryder

	· Sylwadau a thystiolaeth
Cafwyd tystiolaeth bod Darpar Athro A wedi datblygu gwybodaeth a dealltwriaeth o ddisgwyliadau uchel ac arfer effeithiol wrth ddiwallu anghenion pob dysgwr. Mae enghreifftiau o hyn yn cynnwys… (cynnwys enghreifftiau penodol o'r lleoliad hyd yn hyn). Mae ymgysylltiad Darpar Athro A â'r gofrestr ADY, y cydlynydd ADY a phroffiliau disgyblion i gyd wedi cefnogi cynnydd a wnaed yn y maes hwn. Mae Darpar Athro A hefyd wedi dangos ei ddealltwriaeth o bwysigrwydd cyfranogiad rhieni / gofalwyr trwy ddefnyddio polisi Newyddion Da Adre yr ysgol. Llwyddodd Darpar Athro A i atgyfnerthu'n gadarnhaol yr ymdrechion a wnaed ac ymddygiad da trwy wneud galwad ffôn / anfon llythyr / neges destun / e-bost adref at rieni i'w hysbysu o waith / ymdrech / ymddygiad da eu plentyn.

	· Targedau ar gyfer gwella ac awgrymiadau er mwyn symud ymlaen
Wrth ystyried anghenion pob dysgwr, dylai Darpar Athro A nawr ehangu ei wybodaeth a'i ddealltwriaeth i gynnwys anghenion dysgwyr MAT mewn gwersi. Gellir gwneud hyn trwy sicrhau bod lefel briodol o her yn cael ei chynnwys ym mhob agwedd ar y wers (bydd defnyddio proffiliau disgyblion a data dosbarth yn cynorthwyo gyda hyn), a thrwy integreiddio'r pedwar pwrpas (ee ffocws ar ddatblygu dysgwyr uchelgeisiol, galluog) i gynllunio ac addysgu gwersi.

	 Addysgeg: Dylanwadu                                

	Tu hwnt i ddisgwyliadau / Ar y trywydd iawn / Ddim ar y trywydd iawn / Achos pryder

	· Sylwadau a thystiolaeth
Ar hyn o bryd mae hwn yn faes yr ydym yn gweithio arno, gan fod Darpar Athro A ar hyn o bryd yn ei chael hi'n anodd darparu lefelau priodol o her i ddysgwyr MAT, ac mae'n ei chael hi'n anodd ymgysylltu ac annog pob dysgwr fel cyfranogwyr gweithredol yn eu dysgu eu hunain. Byddai cyfleoedd i ddysgwyr roi eu barn a myfyrio ar eu dysgu eu hunain yn cynorthwyo gyda hyn.

	· Targedau ar gyfer gwella ac awgrymiadau er mwyn symud ymlaen
Yn ystod y broses gynllunio, edrychwch am gyfleoedd i ddysgwyr roi adborth a myfyrio ar yr hyn maen nhw wedi'i ddysgu ar bwyntiau allweddol yn ystod y wers. Y strategaethau y gallwch roi cynnig arnynt yw (cynnwys enghreifftiau penodol). Byddwn yn trafod y strategaethau hyn a sut y gallent gael effaith gadarnhaol ar addysgu a dysgu yn ein cyfarfod Mentor nesaf.

	Cydweithredu

	Tu hwnt i ddisgwyliadau / Ar y trywydd iawn / Ddim ar y trywydd iawn / Achos pryder

	· Sylwadau a thystiolaeth
Mae darpar athro A yn rhagweithiol wrth geisio ymgysylltu â chefnogaeth gan ystod eang o ffynonellau ffurfiol ac anffurfiol (cynnwys enghreifftiau penodol o'r lleoliad hyd yma). Mae darpar athro A yn dangos lefelau uchel o annibyniaeth ar y pwynt hanner ffordd hwn. Mae gwella profiad dysgwyr yn nodwedd gyson o ymarfer y darpar athro a gwnaed hyn trwy fyfyrdodau strwythuredig yn effeithiol ar ddiwedd gwersi ac yn y Dyddlyfr Dysgu. Mae dull cydweithredol y darpar athro â'u Mentor i lywio'r Myfyrdod Wythnosol yn y PDP wedi gweithio'n arbennig o dda. Mae’r darpar athro yn datblygu perthnasoedd o ansawdd uchel gyda chydweithwyr er mwyn cael effaith gadarnhaol ar brofiadau dysgwyr yn yr ysgol. Mae yna enghreifftiau o welliant mewn canlyniadau i ddysgwyr yn dilyn i'r darpar athro mabwysiadu cyngor ei Fentor.

	· Targedau ar gyfer gwella ac awgrymiadau er mwyn symud ymlaen
Datblygwch ymhellach eich dealltwriaeth o sut mae eich perthynas o ansawdd uchel â'ch Mentor a'ch parodrwydd i geisio, mabwysiadu ac integreiddio cyngor gan eich Mentor, yn cael effaith gadarnhaol ar brofiadau dysgwyr. A oes unrhyw lenyddiaeth / ymchwil yn ymwneud ag ymagweddau cydweithredol at addysgu a dysgu y gallwch ymgysylltu â nhw i gefnogi'r datblygiad hwn?

	Dysgu Proffesiynol

	Tu hwnt i ddisgwyliadau / Ar y trywydd iawn / Ddim ar y trywydd iawn / Achos pryder

	· Sylwadau a thystiolaeth
Yn ei aseiniad ymchwil diweddar, mae Darpar Athro A wedi bod yn gweithio ar gwestiynau ynghylch tegwch a chynhwysiant yn yr ystafell ddosbarth ac yn dangos dealltwriaeth gynyddol hyderus o ddamcaniaethau ymchwil am addysgeg sy'n berthnasol i gynllunio ac ymarfer o ddydd i ddydd. Mae hyn wedi bod yn amlwg yng nghydweithrediad Darpar Athro A gyda chyfoedion wrth ddatblygu a rhannu adnoddau a gwell cynllunio ar gyfer gwahaniaethu. Cefnogwyd hyn ymhellach gan bresenoldeb Darpar Athro A ar ddiwrnod HMS diweddar yr ysgol a oedd yn canolbwyntio ar gynhwysiant. Roedd yn galonogol gweld y datblygiadau hyn yn nysgu proffesiynol Darpar Athro A yn effeithio ar yr addysgu a'r dysgu (cynnwys enghreifftiau penodol o'r lleoliad hyd yma).

	· Targedau ar gyfer gwella ac awgrymiadau er mwyn symud ymlaen
Ar hyn o bryd mae diffyg ymrwymiad i ddatblygiad cynyddol sgiliau personol wrth ddefnyddio'r Gymraeg. Cofiwch wirio’ch iaith ar Cysill cyn ei rannu gydag eraill. Cyfeiriwch hefyd at y sesiynau Cymraeg i Bawb rydych wedi'u mynychu yn y brifysgol i gefnogi datblygiad yr agwedd hon ar eich arfer.

	Arweinyddiaeth

	Tu hwnt i ddisgwyliadau / Ar y trywydd iawn / Ddim ar y trywydd iawn / Achos pryder

	· Sylwadau a thystiolaeth
Mae Darpar Athro A yn dangos agweddau ac ymddygiadau proffesiynol, ac wedi datblygu perthnasoedd cadarnhaol â dysgwyr a chydweithwyr. Mae hyn wedi bod yn amlwg yn nefnydd Darpar Athro A o broffiliau disgyblion wrth baratoi ar gyfer gwersi i ddangos ei ddealltwriaeth o anghenion disgyblion unigol, a’u trafodaethau ffurfiol â’n cydlynydd ADY ynghylch dysgwyr o’r dosbarth hwn sydd ar y gofrestr ADY. Mae hyn wedi caniatáu i Ddarpar Athro A adeiladu perthnasoedd gwaith cadarnhaol gyda'r dysgwyr hyn a defnyddio strategaethau rheolaeth dosbarth mwy effeithiol, er enghraifft (cynnwys enghreifftiau penodol o'r lleoliad hyd yma). Yn ystod sesiwn / seminar wythnosol yr Uwch Fentor, mae Darpar Athro A wedi dangos gwybodaeth a dealltwriaeth hyderus o'i gyfrifoldebau cytundebol a phroffesiynol. Mae ymgysylltiad Darpar Athro A â'r sesiynau hyn a'r darllen pellach y mae wedi'i wneud wrth baratoi ar gyfer, ac o ganlyniad i'r sesiynau hyn, yn cael effaith gadarnhaol ar ei arfer o ddydd i ddydd. Er enghraifft,… (cynnwys enghreifftiau penodol o'r lleoliad hyd yma).

	· Targedau ar gyfer gwella ac awgrymiadau er mwyn symud ymlaen
Er bod gan Ddarpar Athro A wybodaeth a dealltwriaeth hyderus o'i gyfrifoldebau cytundebol a phroffesiynol ei hun, dylai nawr edrych ar y cyd-destun ehangach a sut mae natur cyfrifoldebau o fewn ac ar draws timau yn cyfrannu at gyflawni gweledigaeth yr ysgol yn llwyddiannus. Un ffordd o wneud hyn fyddai cysgodi arweinydd Blwyddyn X yn ei waith gyda'r tîm trosglwyddo a sut mae'r gwaith hwn yn cael ei weithredu trwy gynlluniau gwaith / rhaglenni astudio / cynllunio canol tymor ar draws yr ysgol.

	Arloesi

	Tu hwnt i ddisgwyliadau / Ar y trywydd iawn / Ddim ar y trywydd iawn / Achos pryder

	· Sylwadau a thystiolaeth
Mae Darpar Athro A wrthi'n ceisio cefnogaeth a chyngor gan gydweithwyr, e.e. yn ystod cyfarfodydd Mentoriaid, wrth ddatblygu dulliau arloesol yn yr ystafell ddosbarth, ac mae hyn wedi caniatáu iddo fodelu stoc gynyddol o dechnegau addysgu sy'n llywio ac yn gwella datblygiad eraill. Mae wedi bod yn galonogol gweld Darpar Athro A yn gwneud defnydd effeithiol o'r technegau addysgu canlynol (cynnwys enghreifftiau penodol o'r lleoliad hyd yma). Yn ystod rownd ddiweddar o arsylwadau cymheiriaid lle bu darpar athrawon o bob un o’r MDaPh yn arsylwi addysgu ei gilydd, dangosodd Darpar Athro A fod ganddo rywfaint o arfer da i'w rannu â'i gyfoedion. Roedd Darpar Athro A wedi ystyried adborth ei gyfoedion a Mentor ynghylch (cynnwys enghreifftiau penodol o’r lleoliad hyd yma) ac wedi gwneud newidiadau i’w arfer, a oedd yn gwella’r addysgu a’r dysgu ymhellach.

	· Targedau ar gyfer gwella ac awgrymiadau er mwyn symud ymlaen
Mae angen i Ddarpar Athro A ddatblygu ei ddadansoddiad beirniadol o arfer addysgeg cyfredol ymhellach. Er ei bod yn galonogol gweld Darpar Athro A yn barod i dderbyn cyngor gan gydweithwyr, byddai'n fuddiol iddynt hefyd archwilio'n feirniadol y manteision a'r anfanteision sy'n gysylltiedig â'r arfer hwn, a sut y gallent effeithio ar addysgu a dysgu. Un ffordd o wneud hyn efallai yw archwilio'r berthynas rhwng gwyddoniaeth wybyddol a theori dysgu.



	Rhowch sylwadau ar Basport Dysgu Proffesiynol y darpar athro (yn benodol, yr amrywiaeth o dystiolaeth a gyflwynir ac ansawdd y datganiadau effaith):

	Mae'n galonogol gweld bod Darpar Athro A wedi bod yn ymgysylltu â gofynion y PDP yn y cyfnod cynnar hwn. Mae ystod o dystiolaeth yn cael ei defnyddio i ddangos cynnydd tuag at ddyfarnu SAC. Mae angen mwy o sylw ar ddatganiadau effaith gan eu bod yn disgrifio strategaethau a phrofiadau ar hyn o bryd, yn hytrach na dadansoddi pa effaith y mae'r strategaethau a'r profiadau hyn wedi'i chael ar addysgu a dysgu. Bydd edrych eto ar y canllawiau PDP a ddarperir gan y brifysgol yn helpu i ail-ganolbwyntio'r datganiadau effaith.

	Ansawdd y ffeil PAP electronig: Tu hwnt i ddisgwyliadau / Ar y trywydd iawn / Ddim ar y trywydd iawn / Achos pryder

	Rhowch sylwadau ar gynllunio, gwerthuso, tystiolaeth o asesu dysgwyr, llythrennedd personol, trefn, cyflwyniad:

	Mae ffeil electronig Darpar Athro A wedi'i threfnu'n dda a'i chyflwyno'n dda, ac mae'n dilyn y canllawiau a rennir gyda darpar athrawon ac ysgolion ynghylch strwythur a chynnwys y ffeil. Mae cynlluniau gwersi ac adnoddau yn cael eu cadw yn y ffeil, ac mae'n galonogol gweld bod Darpar Athro A wedi anodi / ychwanegu sylwadau at gynlluniau gwersi yn dilyn adborth a roddwyd iddo. Un maes i'w wella yw'r gwerthusiadau a'r myfyrdodau ar arfer. Maent yn ddisgrifiadol iawn ar hyn o bryd, ac mae angen iddynt fod yn fwy dadansoddol gyda chyfiawnhad dros benderfyniadau a ffyrdd ymlaen.

	Nifer y diwrnodau absenoldeb yn ystod y lleoliad hwn: 1

	Rhowch sylwadau ar ansawdd iaith lafar ac ysgrifenedig y myfyriwr yn y Gymraeg a’r Saesneg, lle’n briodol:

	

	Oes unrhyw feysydd penodol sydd angen ymyrraeth er mwyn sicrhau cynnydd pellach?

	Nac oes.


	Oes achos pryder am gynnydd? 
Nac oes.

